CELEX: 62020CN0186
Language: mt
Date: 2020-04-29 00:00:00
Title: Kawża C-186/20: Talba għal deċiżjoni preliminari mressqa min-Najvyšší súd Slovenskej republiky (is-Slovakkja) fid-29 ta’ April 2020 – HYDINA SK s.r.o. vs Finančné riaditeľstvo Slovenskej republiky

6.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/20
            
         
      Talba għal deċiżjoni preliminari mressqa min-Najvyšší súd Slovenskej republiky (is-Slovakkja) fid-29 ta’ April 2020 – HYDINA SK s.r.o. vs Finančné riaditeľstvo Slovenskej republiky
      (Kawża C-186/20)
      (2020/C 222/23)
      Lingwa tal-kawża: is-Slovakk
      
         Qorti tar-rinviju
      
      Najvyšší súd Slovenskej republiky
      
         Partijiet fil-kawża prinċipali
      
      
         Rikorrenti: HYDINA SK s.r.o.
      
         Konvenut: Finančné riaditeľstvo Slovenskej republiky
      
         Domandi preliminari
      
      
                  1)
               
               
                  L-espressjoni, li tinsab fil-premessa 25 tar-Regolament tal-Kunsill (UE) Nru 904/2010 (1) tas-7 ta’ Ottubru 2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud, “[i]l-limiti ta’ żmien stabbiliti f’dan ir-Regolament għall-għoti ta’ informazzjoni għandhom jiġu kkunsidrati bħala perijodi massimi li m’għandhomx jinqabżu” għandha tiġi interpretata fis-sens li dawn huma termini li ma jistgħux jinqabżu u fis-sens li qbiż tat-terminu jwassal għall-illegalità tas-sospensjoni tal-kontroll fiskali?
               
            
                  2)
               
               
                  Teżisti konsegwenza (sanzjoni) għall-awtorità rikjesta jew għall-awtorità rikjedenti fil-każ ta’ nuqqas ta’ osservanza tat-termini ta’ eżekuzzjoni tal-iskambju internazzjonali ta’ informazzjoni stabbiliti fir-Regolament tal-Kunsill (UE) Nru 904/2010 tas-7 ta’ Ottubru 2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud?
               
            
                  3)
               
               
                  Skambju internazzjonali ta’ informazzjoni li jaqbeż it-termini stabbiliti mir-Regolament tal-Kunsill (UE) Nru 904/2010 tas-7 ta’ Ottubru 2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud jista’ jiġi kklassifikat bħala ksur illegali tad-drittijiet tal-persuna taxxabbli?
               
            
         (1)  ĠU 2010, L 268, p. 1.